text: 2. dagur á Suðuroyarturné: leikur og skriving í Hvalba
text: #000004
text: Á øðrum og triðja degi í Suðri stóð Hvalba á skránni. Tíðliga í morgni kom eg til Hvalbiar skúla og setti leikhúsið upp.
text: #000005
text: Leikhúsð verið sett upp í fimleikarhøllini í Hvalbiar skúla
text: #000006
text: Hesa frálíku mynd havi eg fingið sendandi úr Hvalbiar skúla. Hon er tikin beint eftir sýningina.
text: #000007
text: Eftir sýningina, hevði eg fyrstu helvt av skrivikeiði saman við 7., 8. og 9. flokki. Tey vóru áhugað og ágrýtin, so tað var stuttligt at arbeiða saman við teimum.
text: #000008
text: Aftaná skriviskeiði hevði eg eina fríløtu og fór tí ein túr. Ætlaði satt at siga at ganga ein túr, men hóast sólin sá og veðrið var vakurt, var tað bítandi kalt, so eg tók leikhúsbilin við mær út á bæði eiðini. Her er ein myndafrásøgn frá vøkru løtuni.
text: #000009
text: Út móti Norðbergi og Slokkunum.
text: #000010
text: Úti við Dráttin.... Hvussu tey hava fingið bátar upp hendan vegin, er mær ein gáta.....
text: #000011
text: Við heimsins enda, ella við Blástursgjógv, um eg havi lisið kortið rætt.
text: #000012
text: Leikhúsbilurin í guds frí náttúru
text: #000014
text: Orðaspæl í Hvalba. Hvat munnu tey selja her? Tordi ikki at fara inn, tí so fekk eg kanska mítt hugskot “skotið í senk”. Vóni, at tað er tann lokala Rúsan.
text: #000015
text: Eg koyrdi til Tvøroyrar og fekk mær ein bita undir Heygnum og var aftur í Hvalba kl. 18, har eg hevði skriviskeiði saman við teimum vaksnari luttakarunum, tó var onkur 9. floksnæmingur av Tvøroyri eisini við á hesum skeiðnum.
text: #000016
text: Seint á kvøldið snýkti eg meg suður til Tvøroyrar aftur gjøgnum smala Hvalbiarbergholið. Tær báðar fyrstu ferðir eg fór gjøgnum tað, untist eg illa, men satt at siga vandi eg meg við tað, hesar báðar dagarnar, har eg koyrdi gjøgnum tað tvær ferðir um dagin, altso 8 ferðir tilsamans!
text: #000017
text: Her kanst tú lesa um hinar dagarnar á turnéeini:
text: #000018
text: 1. dagur: tvær sýningar í Pakkhúsinum,
text: #000019
text: 4. dagur: tvær sýningar í Mýrifípuni
text: #000020
text: Her kanst tú eisini lesa bræv frá 4. flokki, sum tey skrivaði eftir sýningina og eitt tíðindabræv sum skúlin sendi til Suðurrás.
text: #000021
text: Leave a Reply Cancel reply
text: #000024
text: Dreymsótt – nýggj dystopisk skaldsøga / Dream Death – new dystopian novel
  Hon sum róði eftir ælaboganum, nú á 4 málum / She Rowed after the Rainbow, now in 4 languages
  Hvar eru Sunny og Súni? – Where are Sunny and Súni?
text: #000030